rejauldu/bengali-wikipedia huggingface dataset:
ময়ূরী (১৯৮৩-২০০৫) একজন ভারতীয় অভিনেত্রী যিনি ১৯৯৮ থেকে ২০০৫ সাল পর্যন্ত মালায়ালম, তামিল এবং কন্নড় ছবিতে অভিনয় করেছিলেন। তামিল চলচ্চিত্র জগতে ইনি শালিনী নামেই বেশি পরিচিত ছিলেন। ময়ূরী সামার ইন বেথলেহেম, আকাশ গঙ্গা, প্রেম পূজারি এবং সর্বভৌমা চলচ্চিত্রে প্রধান চরিত্রে অভিনয় করেছেন।  ২০০৫ সালে ২২ বছর বয়সে তিনি আত্মহত্যা করেন।    অভিনয় জীবন   ময়ূরী তামিল, তেলুগু, মালয়ালম ও কন্নড় ভাষার ছবিতে অভিনয় করেছেন।   তামিল চলচ্চিত্র জগতে ময়ূরী শালিনী নামেই বেশি পরিচিত ছিলেন। তার অভিনীত কিছু জনপ্রিয় তামিল চলচ্চিত্র হল; কুম্বাকোনাম গোপালু (১৯৯৮), হুইসেল (২০০৩), পুদুকোট্টাইইলিরুন্ধু সারাভানান (২০০৪), ৭জি রেইনবো কলোনি (২০০৪), মনমদন (২০০৪), আয়ি (২০০৪) এবং কানা কানডেন (২০০৫)।  ময়ূরী বেশ কিছু মালয়ালম চলচ্চিত্র প্রকল্পের সাথেও যুক্ত ছিলেন যাদের মধ্যে উল্লেখযোগ্য; সমার ইন বেথলেহেম (১৯৯৮), আকাশ গঙ্গা (১৯৯৯), ভার্যা ভিড্টিল পরমসুখম (১৯৯৯), চন্দ্রমামা (১৯৯৯), প্রেম পূজারী (১৯৯৯), আরায়ান্নাঙ্গালুদে বাড়ি (২০০০), সমার প্যালেস (২০০০), চেথারাম (২০০১), তারাঙ্গাল (২০১৪) এবং আকাশ গঙ্গা ২ (২০১৯)।  ময়ূরী তামিল চলচ্চিত্র ৭জি রেইনবো কলোনি (২০০৪) এবং তার তেলুগু পুনর্নির্মান ৭জি বৃন্দাবন কলোনি (২০০৪) -এর একটি গানের দৃশ্যে উপস্থিত ছিলেন।   ময়ূরী কন্নড় চলচ্চিত্র নীলা (২০০১) এবং সর্বভৌম (২০০৪) -এর সাথে যুক্ত ছিলেন।    চলচ্চিত্র তালিকা  বছর  চলচ্চিত্র  ভূমিকা  ভাষা  মন্তব্য  ১৯৯৮  কুম্বাকোনাম গোপালু  গীতা  তামিল    সমার ইন বেথলেহেম  গায়ত্রী  মালয়ালম    ১৯৯৯  আকাশ গঙ্গা  গঙ্গা    ভার্যা ভিড্টিল পরমসুখম  মায়া    চন্দ্রমামা  অ্যানি    প্রেম পূজারী  চঞ্চল    ২০০০  আরায়ান্নাঙ্গালুদে বাড়ি  রাগিনী    সমার প্যালেস  রেশমি    ২০০১  চেথারাম  পাঞ্চালী    নীলা  চন্দ্রী  কন্নড়    ২০০৩  হুইসেল  শর্মি  তামিল২০০৪    পুদুকোট্টাইইলিরুন্ধু সারাভানান      ৭জি রেইনবো কলোনি  বিশেষ উপস্থিতি  "নাম্ ভাইয়াথুক্কু ভান্থোম" গানে  ৭জি বৃন্দাবন কলোনি  তেলুগু  "মেম্ ভাইয়াসুকু ভাচ্চাম" গানে  মনমদন  মালতি  তামিল    আয়ি  কানমণি    সর্বভৌম  বাসন্তী  কন্নড়    ২০০৫  কানা কানডেন  মদনের ভুয়া স্ত্রী  তামিল    ২০১৪  তারাঙ্গাল  নিজেই  মালয়ালম  আর্কাইভ ফুটেজশুধুমাত্র ছবি  ২০১৯  আকাশ গঙ্গা ২  গঙ্গা  আর্কাইভ ফুটেজপুনরায় নির্মিত সংস্করণ   তথ্যসূত্র   বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:২০০৫-এ আত্মহত্যা বিষয়শ্রেণী:মালয়ালম টেলিভিশন অভিনেত্রী বিষয়শ্রেণী:তামিল টেলিভিশনের অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:কলকাতার অভিনেত্রী বিষয়শ্রেণী:১৯৮৩-এ জন্ম বিষয়শ্রেণী:২০০৫-এ মৃত্যু বিষয়শ্রেণী:ভারতে ফাঁসিতে ঝুলে আত্মহত্যা বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী
জামিল আল-মিদফাই (জন্ম:১৮৯০ – মৃত্যু:১৯৫৮) () একজন ইরাকি রাজনীতিবিদ ছিলেন। পাঁচটি ভিন্ন মেয়াদে তিনি ইরাকের প্রধানমন্ত্রী হিসেবে দায়িত্ব পালন করেন :   নভেম্বর ৯, ১৯৩৩ – আগস্ট ২৫, ১৯৩৪  মার্চ ১, ১৯৩৫ – মার্চ ১৬, ১৯৩৫  আগস্ট ১৭, ১৯৩৭ – ডিসেম্বর ২৬, ১৯৩৮  জুন ২, ১৯৪১ – অক্টোবর ১০, ১৯৪১  জানুয়ারি ২৯, ১৯৫৩ – সেপ্টেম্বর ১, ১৯৫৩  জামিল আল-মিদফাই মসুল শহরে জন্মগ্রহণ করেন। প্রথম বিশ্বযুদ্ধে তিনি উসমানীয় সেনাবাহিনীতে দায়িত্ব পালন করলেও ১৯১৬ সালে তিনি আরব বিদ্রোহে অংশ নেয়ার জন্য পক্ষ ত্যাগ করেন। যুদ্ধের পর আমির ফয়সালের সংক্ষিপ্ত সিরিয়া শাসনের সময় তার সাহায্যার্থে কাজ করেন। ১৯২০ সালে তিনি ইরাকে ফিরে আসেন। ব্রিটিশ বিরোধী জাতীয়তাবাদী কর্মকাণ্ডের জন্য তাকে জর্ডানে নির্বাসিত হতে হয়। ১৯২৩ সালে তিনি ফিরে আসেন এবং বিভিন্ন উচ্চপদে দায়িত্ব পালন করেন। ১৯৩০ সালে তিনি মন্ত্রীসভায় যোগদা করেন।  জেনারেল বকর সিদ্দিকির হত্যাকাণ্ডের পর ১৯৩৭ সালের আগস্টে তাকে সরকার গঠন করতে বলা হয়। বকর সিদ্দিকি প্রায় একবছরের মত সামরিক একনায়ক হিসেবে দেশ শাসন করেন। ১৯৪১ সালে রশিদ আলি আল-কাইলানির অভ্যুথানের পর তিনি পুনরায় ট্রান্সজর্ডানে নির্বাসিত হন। দেশে ফেরার পর সিনেটের প্রেসিডেন্ট ও সংক্ষিপ্তকালের প্রধানমন্ত্রীসহ বেশ কিছু উচ্চপদে দায়িত্ব পালন করেন। তিনি ১৯৫৯ সালে ফুসফুসের ক্যান্সারে আক্রান্ত হয়ে মৃত্যুবরণ করেন।  বিষয়শ্রেণী:১৮৯০-এ জন্ম বিষয়শ্রেণী:১৯৫৮-এ মৃত্যু বিষয়শ্রেণী:উসমানীয় আরব বিষয়শ্রেণী:মসুল থেকে মানুষ বিষয়শ্রেণী:উসমানীয় সামরিক একাডেমির প্রাক্তন শিক্ষার্থী বিষয়শ্রেণী:উসমানীয় সেনা কর্মকর্তা বিষয়শ্রেণী:প্রথম বিশ্বযুদ্ধের উসমানীয় সামরিক ব্যক্তিত্ব বিষয়শ্রেণী:ইরাকের প্রধানমন্ত্রী বিষয়শ্রেণী:মসুলের ব্যক্তি বিষয়শ্রেণী:ইরাকের অর্থমন্ত্রী
স্যার এডওয়ার্ড স্ট্যাফোর্ড হাওয়ার্ড  (২৮ নভেম্বর ১৮৫১ - ৮ এপ্রিল ১৯১৬) ছিলেন একজন ব্রিটিশ উদারপন্থী রাজনীতিবিদ এবং ম্যাজিস্ট্রেট।   পটভূমি এবং শিক্ষা  হাওয়ার্ড নরফোকের ডিউকের নেতৃত্বে প্রভাবশালী হাওয়ার্ড পরিবারের সদস্য ছিলেন। তিনি ছিলেন হেনরি হাওয়ার্ডের দ্বিতীয় পুত্র, লর্ড হেনরি হাওয়ার্ড-মলিনেক্স-হাওয়ার্ডের পুত্র এবং নরফোকের দ্বাদশ ডিউক বার্নার্ড হাওয়ার্ডের ভাগ্নে। তার মা ছিলেন শার্লট ক্যারোলিন জর্জিনা লং, সারের হ্যাম্পটন লজের হেনরি লয়েস লং এবং ক্যাথারিন লংয়ের কন্যা। তিনি পেনরিথের এমপি হেনরি হাওয়ার্ডের ছোট ভাই এবং পেনরিথের লর্ড হাওয়ার্ডের বড় ভাই ছিলেন।  তিনি ক্যামব্রিজের হ্যারো স্কুল এবং ট্রিনিটি কলেজে পড়াশোনা করেছিলেন।  তাকে ইনার টেম্পলের বারে ডাকা হয়েছিল।   রাজনৈতিক জীবন  ১৮৭৬ সালে অনুষ্ঠিত উপনির্বাচনে কাম্বারল্যান্ড ইস্টের দুই প্রতিনিধির একজন হিসেবে হাওয়ার্ড সংসদে প্রবেশ করেন। ১৮৮৫ সাল পর্যন্ত তিনি এই আসনে অধিষ্ঠিত ছিলেন, যখন ১৮৮৫ সালের আসন পুনর্বণ্টন আইনের অধীনে এই নির্বাচনী এলাকাটি বিলুপ্ত করা হয়। ১৮৮৫ সালের সাধারণ নির্বাচনে তিনি থর্নবারির এমপি নির্বাচিত হন, যতক্ষণ না ১৮৮৬ সালের নির্বাচনে তিনি পরাজিত হন। তিনি ১৮৮৬ সালের এপ্রিল থেকে জুলাই পর্যন্ত উইলিয়াম ইওয়ার্ট গ্ল্যাডস্টোনের স্বল্পস্থায়ী তৃতীয় প্রশাসনে ভারতের আন্ডার-সেক্রেটারি অফ স্টেট হিসেবে স্বল্প সময়ের জন্য দায়িত্ব পালন করেন। হাওয়ার্ড পরবর্তীতে এইচএম-এর উডস অ্যান্ড ফরেস্টের সিনিয়র কমিশনার হন। ১৯০০ সালের জন্মদিন সম্মাননায় তিনি কম্প্যানিয়ন অফ দ্য অর্ডার অফ দ্য বাথ (CB),  এবং ১৯০৯ সালের জন্মদিন সম্মাননায় একই অর্ডারের নাইট কমান্ডার (KCB) নিযুক্ত হন। তিনি ১৯১৩ থেকে ১৯১৬ সাল পর্যন্ত ল্যানেলি শহরের মেয়র হিসেবে দায়িত্ব পালন করেন।  তিনি ১৯১৪ সাল থেকে মৃত্যু পর্যন্ত একজন যাজকীয় কমিশনার ছিলেন। তিনি শান্তির বিচারপতি এবং গ্লুচেস্টারশায়ারের ডেপুটি লেফটেন্যান্টও ছিলেন।   তথ্যসূত্র    বহিঃসংযোগ     বিষয়শ্রেণী:ইংরেজ শান্তির বিচারপতি বিষয়শ্রেণী:অভ্যন্তরীণ মন্দিরের সদস্য বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:যুক্তরাজ্যের সংসদ সদস্য ১৮৮৫-১৮৮৬ বিষয়শ্রেণী:যুক্তরাজ্যের সংসদ সদস্য ১৮৮০-১৮৮৫ বিষয়শ্রেণী:যুক্তরাজ্যের সংসদ সদস্য ১৮৭৪-১৮৮০ বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:হ্যারো স্কুলে শিক্ষিত ব্যক্তি বিষয়শ্রেণী:১৯১৬-এ মৃত্যু বিষয়শ্রেণী:১৮৫১-এ জন্ম বিষয়শ্রেণী:হাওয়ার্ড পরিবার (ইংরেজ অভিজাত)
সালফিউরিক অ্যাসিড একটি রাসায়নিক যৌগ; যা একটি শক্তিশালী রংহীন, গন্ধহীন  খনিজ অ্যাসিড। কাঠামোগতভাবে এই রাসায়নিক যৌগটির নাম “হাইড্রোজেন সালফেট”। এটির সংকেত H2SO4। সালফিউরিক অ্যাসিড জলে দ্রবণীয়। সালফিউরিক অ্যাসিড পূর্বে ‘অয়েল অফ ভিট্রিয়ল’ নামে অভিহিত ছিল।    প্রস্তুত প্রণালী  2H+ + SO42-  → H2SO4  এখানে হাইড্রজেন ও সালফেট এর রাসায়নিক বিক্রিয়ায় সালফিউরিক এসিড তৈরি হয়। এখানে সালফেট আয়নের চার্জ 2।  স্পর্শ চেম্বারে 400-500 C তাপমাত্রায় Pt চূর্ণ  বা V2O5 প্রভাবকের উপস্থিতিতে SO2 অক্সিজেন দ্বারা জারিত হয়ে SO3 উৎপন্ন করে   2SO2 + O2 → 2SO3 + 198 KJ  SO3 এর সাথে পানি যোগ করলে H2SO4 উৎপন্ন হয়   SO3 + H2O → H2SO4 (98%)  তবে এ পদ্ধতিতে তৈরি না করে নিচের পদ্ধতিতে তৈরি করা হয়। কারণ উপর্যুক্ত পদ্ধতিতে ধোয়ার সৃষ্টি হয় যা ল্যাবরেটরির পরিবেশ দূষিত করে   98%H2SO4 + SO3 → H2S2O7  H2S2O7 কে অলিয়াম বা পাইরো সালফিউরিক এসিড বলা হয়। H2S2O7 এর সাথে প্রয়োজনীয় পানি (H2O) যোগ করা হয়।   H2S2O7 + H2O → 2H2SO4  এভাবে প্রয়োজনীয় ঘনমাত্রার H2SO4 তৈরি করা হয়।   ভৌত ধর্মাবলী    এটি টক স্বাদযুক্ত।  এটি নীল লিটমাসকে লাল করে।   রাসায়নিক ধর্মাবলী  এটি ক্ষারের সাথে বিক্রিয়া করে লবণ ও পানি উৎপন্ন করে। এটি ধাতুর সাথে বিক্রিয়া করে লবণ ও হাইড্রোজেন গ্যাস তৈরি করে।  H2SO4 + CaO = CaSO4 + H2O  Zn + H2SO4 + 7 H2O → ZnSO4•7H2O + H2 H2SO4 কে জলীয় দ্রবনে বিয়োজিত করলে H2SO4(aq)‌‌=2H+(aq)+SO 4 2-(aq)   ব্যবহার  বিশ্বে কৃত্রিমভাবে প্রস্তুতকৃত রাসায়নিক যৌগসমূহের মধ্যে সালফিউরিক এসিড সবচেয়ে বেশি উৎপাদন করা হয়। ২০১৮ সালে সারা বিশ্বে প্রায় ২৬ কোটি ৬০ লক্ষ টন ওজনের সালফিউরিক এসিড উৎপাদন করা হয়।  সালফিউরিক এসিডের সিংহভাগই রাসায়নিক সার উৎপাদন প্রক্রিয়াতে কাজে লাগানো হয়। সালফিউরিক এসিড থেকে ফসফরিক এসিড বানানো হয়, যাকে আবার ফসফেট সার, ক্যালসিয়াম ডাইহাইড্রোজেনফসফেট ও অ্যামোনিয়াম ফসফেট বানাতে ব্যবহার করা হয়। এছাড়া সালফিউরিক এসিড থেকে অ্যামোনিয়াম সালফেট সারও প্রস্তুত করা হয়।  এটি ধাতুর আকরিক থেকে ধাতুকে দ্রবণীয় সালফেট লবণ আকারে অপদ্রব্য থেকে পৃথক করে নিষ্কাশন করতে ব্যবহৃত হয়।   এটি কাপড় পরিষ্কারক ডিটারজেন্ট প্রস্তুতে ব্যবহৃত হয়।  এটি কাগজশিল্পে মণ্ড ও কাগজ প্রস্তুত প্রক্রিয়াতে ব্যবহৃত হয়।  এটি মোটরযানে ব্যবহৃত সীসা-এসিড তড়িৎকোষে ব্যবহৃত হয়।  এটি অন্যান্য রাসায়নিক দ্রব্য যেমন হাইড্রোফ্লোরিক এসিড, হাইড্রোক্লোরিক এসিড, নাইট্রিক এসিড, সালফেট লবণ, রং ও রঞ্জক পদার্থ (যেমন সাদা টাইটেনিয়াম অক্সাইড), বিস্ফোরক পদার্থ, বারুদ, দিয়াশলাই, কীটনাশক ও ঔষধ প্রস্তুতে ব্যবহৃত হয়।  এটি খনিজ তেল বা পেট্রোলিয়াম পরিশোধন প্রক্রিয়াতে অপদ্রব্য দূর করতে ব্যবহৃত হয়।  এটি ধাতুর ইলেকট্রোপ্লেটিং বা গ্যালভানাইজেশন প্রক্রিয়ার আগে ধাতব অক্সাইড দূর করতে ব্যবহৃত হয়।  এটি রবারের ভলকানাইজিং প্রক্রিয়াতে ব্যবহৃত হয়।  এটি কিছু কিছু রাসায়নিক প্রক্রিয়াতে পানি দূর করতে ব্যবহৃত হয়।  এটি রেয়ন ও নাইট্রোগ্লিসারিনের শিল্পোৎপাদন প্রক্রিয়াতে বিক্রিয়ক হিসেবে ব্যবহৃত হয়।   এটি আলোকচিত্রগ্রহণ ও মুদ্রণে ব্যবহৃত হাইপো তৈরিতে ব্যবহৃত হয়।  তথ্যসূত্র  বিষয়শ্রেণী:অম্ল বিষয়শ্রেণী:খনিজ অ্যাসিড বিষয়শ্রেণী:সালফেট বিষয়শ্রেণী:হাইড্রোজেন যৌগ বিষয়শ্রেণী:অজৈব দ্রাবক বিষয়শ্রেণী:জারক অ্যাসিড বিষয়শ্রেণী:সালফার অক্সোঅ্যাসিড বিষয়শ্রেণী:জারক বিষয়শ্রেণী:ফটোগ্রাফিক রাসায়নিক পদার্থ বিষয়শ্রেণী:ই-সংখ্যায়িত খাদ্যে সংযোজিত দ্রব্য বিষয়শ্রেণী:পরিষ্কারক দ্রব্য বিষয়শ্রেণী:সাম্যাবস্থার রসায়ন বিষয়শ্রেণী:গৃহস্থালী রাসায়নিক
নকশী পিঠা এক ধরনের  নকশা করা পিঠা, যা বাংলাদেশে প্রচলিত। এটি এক প্রকার লোকশিল্প, যা মেয়েলি শিল্প নামেও পরিচিত। এই পিঠার গায়ে বিভিন্ন ধরনের নকশা আঁকা হয় বা ছাঁচে ফেলে পিঠাকে চিত্রিত করা হয় বলে় একে নকশি পিঠা বলা হয়। নকশি পিঠার ছবি  প্রণালী  নকশী পিঠা তৈরির জন্য আতপ চালের গুঁড়া সেদ্ধ করে কাই বা মন্ড তৈরি করা হয়। কাই থেকে বেলে রুটি বানিয়ে তার উপর গাছ, লতা-পাতা ইত্যাদির নকশা তোলা হয়।  নকশার বৈশিষ্ট্য অনুযায়ী পিঠার বিভিন্ন নাম দেওয়া হয়, যেমন শঙ্খলতা, কাজললতা, চিরল বা চিরনপাতা, হিজলপাতা, সজনেপাতা, উড়িয়াফুল, বেঁট বা ভ্যাট ফুল, পদ্মদীঘি, সাগরদীঘি, সরপুস, চম্পাবরণ, কন্যামুখ, জামাইমুখ, জামাইমুচড়া, সতীনমুচড়া ইত্যাদি।    তথ্যসূত্র   বিষয়শ্রেণী:মিষ্টি পিঠা বিষয়শ্রেণী:বাংলাদেশী রন্ধনশৈলী বিষয়শ্রেণী:বাঙালি রন্ধনশৈলী বিষয়শ্রেণী:বাংলাদেশী মিষ্টান্ন বিষয়শ্রেণী:ভাপায়িত খাবার বিষয়শ্রেণী:চালের কেক বিষয়শ্রেণী:পিঠা
thumb|দাপ্তরিক প্রতিকৃতি, ২০১৭ কেরি গিলিয়ান ম্যাককার্থি  (জন্ম ২৬ মার্চ ১৯৬৫) একজন ব্রিটিশ রাজনীতিবিদ যিনি ২০০৫ সাল থেকে ব্রিস্টল ইস্টের সংসদ সদস্য (এমপি) হিসেবে দায়িত্ব পালন করেছেন। লেবার পার্টির সদস্য, তিনি জলবায়ু পরিবর্তন বিষয়ক ছায়ামন্ত্রী। তিনি ২০১৫ থেকে ২০১৬ সাল পর্যন্ত পরিবেশ, খাদ্য ও গ্রামীণ বিষয়ক রাজ্যের ছায়া সচিব ছিলেন।  ম্যাকার্থি লুটনে জন্মগ্রহণ করেন,Dod's parliamentary companion, Google Books যেখানে তিনি ডেনবিগ হাই স্কুলে পড়েন, এরপর লুটন সিক্সথ ফর্ম কলেজে পড়েন। ম্যাকার্থি লন্ডন পলিটেকনিক সিটিতে আইন অধ্যয়নের আগে রাশিয়ান স্টাডিজ পড়ে লিভারপুল বিশ্ববিদ্যালয়ে অধ্যয়ন করেন।   তথ্যসূত্র   বিষয়শ্রেণী:ইংল্যান্ডের নারী কাউন্সিলর বিষয়শ্রেণী:২১শ শতাব্দীর ইংরেজ ব্যক্তি বিষয়শ্রেণী:২১শ শতাব্দীর ইংরেজ নারী বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:যুক্তরাজ্যের সংসদ সদস্য ২০০৫-২০১০ বিষয়শ্রেণী:২১শ শতাব্দীর ব্রিটিশ নারী রাজনীতিবিদ বিষয়শ্রেণী:ব্রিস্টলের যুক্তরাজ্যের সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের নারী সংসদ সদস্য বিষয়শ্রেণী:আইরিশ বংশোদ্ভূত ইংরেজ ব্যক্তি বিষয়শ্রেণী:লিভারপুল বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৬৫-এ জন্ম বিষয়শ্রেণী:উইকিউপাত্তে দাপ্তরিক ওয়েবসাইট নেই বিষয়শ্রেণী:যুক্তরাজ্যের সংসদ সদস্য ২০২৪-২০২৯ বিষয়শ্রেণী:গোল্ডস্মিথ, লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:লেবার ফ্রেন্ডস অব প্যালেস্টাইন অ্যান্ড দ্য মিডল ইস্ট
আবু হাসেম খান চৌধুরী হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। ২০০৬ সাল থেকে ২০০৯ সাল পর্যন্ত তিনি লোকসভায় মালদা লোকসভা কেন্দ্রের লোকসভা সদস্য হিসেবে দায়িত্ব পালন করেছেন। এর আগে ১৯৯৬ সাল থেকে ২০০৯ সাল পর্যন্ত তিনি পশ্চিমবঙ্গ বিধানসভায় কালিয়াচক বিধানসভা কেন্দ্রের বিধায়ক হিসেবে দায়িত্ব পালন করেছেন। তিনি কলকাতা বিশ্ববিদ্যালয়ের প্রাক্তন শিক্ষার্থী।MyNeta link ২০০৯ সাল থেকে তিনি মালদা দক্ষিণ লোকসভা কেন্দ্রের লোকসভা সদস্য হিসেবে দায়িত্ব পালন করছেন।ভারতে সাধারণ নির্বাচন ২০১৯-এর ফলাফল তিনি ২০০৯ সাল থেকে ২০১২ সাল পর্যন্ত ভারত সরকারের স্বাস্থ্য ও পরিবার কল্যাণ প্রতিমন্ত্রী হিসেবে দায়িত্ব পালন করেছেনDetailed Profile - A.H. Khan Choudhury - Member of Parliament (Lok Sabha) - Who's Who - Government: National Portal of India   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৩৮-এ জন্ম বিষয়শ্রেণী:চতুর্দশ লোকসভার সদস্য বিষয়শ্রেণী:পঞ্চদশ লোকসভার সদস্য বিষয়শ্রেণী:ষোড়শ লোকসভার সদস্য বিষয়শ্রেণী:সপ্তদশ লোকসভার সদস্য বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:বাঙালি রাজনীতিবিদ বিষয়শ্রেণী:মালদহ জেলার ব্যক্তি বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১ বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬
গোপাল ঘোষ (জন্ম: ৫ ডিসেম্বর ১৯১৩ - মৃত্যু: ৩০ জুলাই ১৯৮০) একজন খ্যাতনামা বাঙালি চিত্রশিল্পী ।  গোপাল ঘোষ ১৯১৩ খ্রিষ্টাব্দে কলকাতায় জন্মগ্রহণ করেন । তার পৈতৃক নিবাস ছিল বর্তমান উত্তর ২৪ পরগণার মধ্যমগ্রাম । তার পিতা সেনাবাহিনীর ক্যাপ্টেন ছিলেন । তার ছোটবেলা সিমলায় কেটেছিল তারপর তিনি কাশীতে কিছুদিন থাকেন । এলাহাবাদ অ্যাংলো বেঙ্গলি কলেজে আইএ পর্যন্ত পড়েছিলেন । তিনি অসহযোগ আন্দোলনে অংশগ্রহণ করেছিলেন ।  গোপাল ঘোষ ১৯৩১ থেকে ১৯৩৫ সাল অবধি জয়পুরের চারুকলা বিদ্যালয়ে অঙ্কনশিক্ষা করেন । এরপর দেবীপ্রসাদ রায়চৌধুরীর কাছে মাদ্রাজ চারুকলা বিদ্যালয়ে ১৯৩৮ সাল অবধি ছবি আঁকা শেখেন । তিনি দুটি বিদ্যালয়েই কৃতিত্বের সাথে উত্তীর্ণ হয়েছিলেন ।তিনি ছবি আঁকার বিষয়বস্তু সংগ্রহ করার জন্য সাইকেলে সারা ভারত ঘুরেছিলেন ।  ১৯৩৮ খ্রিষ্টাব্দে কলকাতায় এসে ইন্ডিয়ান সোসাইটি অফ ওরিয়েন্টাল আর্ট স্কুলে কাজ নেন । এই সময়ে বঙ্গশ্রী পত্রিকায় তিনি সচিত্র ভ্রমণকাহিনী ধারাবাহিকভাবে লিখেছিলেন । তিনি শিবপুর ইঞ্জিনিয়ারিং কলেজে আর্কিটেকচারাল ডিজাইন বিষয়ে পড়িয়েছিলেন । এছাড়াও তিনি স্কটিশ চার্চ বিটি কলেজে আঁকার ক্লাস নিতেন । ১৯৫১ থেকে ১৯৭১ খ্রিষ্টাব্দ পর্যন্ত তিনি সরকারী চারুকলা মহাবিদ্যালয়ে অধ্যাপনা করেন । তিনি ক্যালকাটা গ্রুপের অন্যতম প্রধান ছিলেন । ১৯৪২ থেকে ১৯৫০ খ্রিষ্টাব্দ পর্যন্ত এই ক্যালকাটা গ্রুপ সমসাময়িক ভারতীয় চিত্রকলায় নতুন দৃষ্টিভঙ্গি এনেছিল ।  গোপাল ঘোষের প্রথম একক প্রদর্শনী ১৯৪৭ খ্রিষ্টাব্দে দিল্লিতে হয়েছিল । তিনি প্রেসিডেন্ট কেনেডির আমন্ত্রণে আমেরিকায় গিয়েছিলেন । তিনি প্যাস্টেল এবং জলরঙেই বেশি ছবি আঁকতেন । তবে জলরঙে নিসর্গ চিত্রে তার প্রতিভার সবথেকে বেশি বিকাশ দেখা গেছে ।   তথ্যসূত্র    সংসদ বাঙালি চরিতাভিধান - সংশোধিত চতুর্থ সংস্করণ - প্রথম খণ্ড  বিষয়শ্রেণী:১৯১৩-এ জন্ম বিষয়শ্রেণী:১৯৮০-এ মৃত্যু বিষয়শ্রেণী:বাঙালি শিল্পী বিষয়শ্রেণী:ভারতীয় চিত্রশিল্পী
thumb|250px|নাসা ওয়ার্ল্ড উইন্ডে গৃহীত একটি স্ক্রিনশটে রেইডেন প্যাটারা রেইডেন প্যাটারা (ইংরেজি: Reiden Patera) হল বৃহস্পতির প্রাকৃতিক উপগ্রহ আইয়োর একটি আগ্নেয় বৈশিষ্ট্য। গ্যালিলিও এসএসআই টিম কর্তৃক এই মহাকাশযানটির প্রথম বৃহস্পতি পরিক্রমার সময় প্রথম শনাক্ত করা হয়েছিল। প্রথম দিকে এটিকে শনাক্ত করা হয় একটি হটস্পট হিসেবে। এক সময়ে মনে করা হয়েছিল যে এই প্যাটারার সক্রিয়তা স্তব্ধ হয়ে গিয়েছে অথবা মহাকাশযানের সলিড স্টেট ইমেজার বা নিয়ার-ইনফ্রারেড ম্যাপিং স্পেকট্রোমিটারের সীমার নিচে দুর্বলতর হয়ে পড়েছে। যদিও ২০০২ সালে দেখা যায় যে রেইডেন প্যাটারাটি গ্যালিলিও-র চব্বিশতম পরিক্রমার সময় থেকে যথেষ্ট অন্ধকারাচ্ছন্ন হয়ে পড়েছে। এটির থেকে উজ্জ্বল লাল পাইরোক্লাস্টিক সঞ্চয় নির্গত হয়ে থাকে। এই প্যাটারার স্থানাঙ্ক হল  এবং এটির ব্যাস ৭০ কিলোমিটার। এটির নামকরণ করা হয়েছে এক জাপানি ঝঞ্ঝাদেবীর নামানুসারে (আধুনিক ইংরেজি নামকরণ প্রণালী অনুযায়ী "রাইজিন")। রেইডেন প্যাটারার পূর্ব দিকে আশা প্যাটারা এবং উত্তর দিকে কামি-নারি প্যাটারা অবস্থিত।NASA World Wind 1.4. NASA Ames Research Center, 2007.  তথ্যসূত্র  বিষয়শ্রেণী:আইয়োর আগ্নেয়গিরি বিষয়শ্রেণী:সক্রিয় আগ্নেয়গিরি বিষয়শ্রেণী:আইয়োর পৃষ্ঠভাগের বৈশিষ্ট্য
ইউনিটি হল গ্নোম ডেক্সটপ এনভাইরোনমেন্টের একটি শেল ইন্টারফেস, যা ক্যানোনিকাল লিমিটেড উবুন্টু অপারেটিং সিস্টেমের জন্য তৈরী করেছে। উবুন্টু ১০.১০ এর নেটবুক সংস্করণে এটি ব্যবহার করা হয়েছে। নেটবুক এর স্ক্রীন এর আকার ছোট থাকে এবং এই এই সীমিত স্থানটি আরও কার্যকরীভাবে ব্যববহার করার সুযোগ করে দেয় উইনিটি, উদাহরণ স্বরূপ এটির ভার্চুয়াল অ্যাপলিকেশন সুইচার কথা বলা যেতে পারে।   তথ্যসূত্র    বহিঃসংযোগ      বিষয়শ্রেণী:মুক্ত সফটওয়্যার বিষয়শ্রেণী:বন্ধ হওয়া সফটওয়্যার বিষয়শ্রেণী:উবুন্টু (অপারেটিং সিস্টেম)
পল মাইকেল লেভেসকিউ (জন্ম জুলাই ২৭, ১৯৬৯), বেশি পরিচিত রিং নাম ট্রিপল এইচ হিসেবে (পূর্ণরূপ Hunter Hearst Helmsley), একজন আমেরিকান পেশাদারি কুস্তিগির, কর্পোরেট নির্বাহী, এবং অভিনেতা। তিনি ডাব্লিউডাব্লিউই এর ট্যালেন্ট নির্বাহী সহ সভাপতি, লাইভ ইভেন্টস এবং ক্রিয়েটিভ আর এনএক্সটির প্রতিষ্ঠাতা এবং জ্যেষ্ঠ প্রোযোজক।  তিনি ম্যাকম্যান পরিবার এ বিবাহ করেছেন, যারা ডাব্লিউডাব্লিউই এর মালিক। কর্পোরেট কাজের সাথে ট্রিপল এইচ ডাব্লিউডাব্লিউই টেলিভিশনে কর্তৃপক্ষ ব্যক্তি এবং কুস্তিগির হিসেবে তিনি বর্তমানে পূর্বের মত নিয়মিত উপস্থিত থাকেন না। সর্বশেষ তিনি "ডব্লিউডব্লিউই সুপার শো ডাউন অস্ট্রেলিয়া" - তে "দি আন্ডারটেকার" - এর বিপরীতে খেলেছেন।  ১৯৮৭ সালে হাই স্কুল থেকে স্নাতকের পর কিছু বডিবিল্ডিং প্রতিযোগিতায় অংশগ্রহণ করেন। ১৯৯২ সালে টেরা রাইজিং রিং নামে তিনি ইন্টারন্যাশনাল রেসলিং ফেডারেশনে পেশাদারি কুস্তি কর্মজীবন শুরু করেন এবং এখানে তিনি তার প্রথম চ্যাম্পিয়নশিপ জয় লাভ করে, আইডাব্লিউএফ ওয়ার্ল্ড হেভিওয়েট চ্যাম্পিয়নশিপ। তিনি ১৯৯৪ সালেওয়ার্ল্ড চ্যাম্পিয়নশিপ রেসলিং (WCW) এ যোগদান করেন ১৯৯৫ সালে, লেভেসকিউ ওয়ার্ল্ড রেসলিং ফেডারেশনে (ডাব্লিউডাব্লিউএফ, বর্তমানের ডাব্লিউডাব্লিউই) স্থান্তর হন, সেখানে তার রিং নাম হয় Hunter Hearst Helmsley এবং পরে সংক্ষেপে রাখা হয় ট্রিপল এইচ। ট্রিপল এইচ একজন ভীষণ শক্তিশালী কুস্তিগির। রেসলিংয়ে তিনি বেশ বাজে একজন মানুষ। তিনি তার প্রতিপক্ষকে হ্যামার দিয়ে আঘাত করে থাকেন। রেসলিংয়ে তিনি হঠাৎ কোনো ব্যক্তির সঙ্গে শত্রুতা করে বসেন। কেননা তিনি খুব ভালো করেই বোঝেন কোনটি ব্যবসার জন্য সর্বোত্তম। "I always do what's best for business (আই অলওয়েজ ডু হোয়াটস বেস্ট ফর বিজনেস)" তার অন্যতম একটি উক্তি। তবে রেসলিংয়ে তিনি যত বাজে কিছুই করুক না কেন, বাস্তবে তিনি খুবই ভালো মনের একজন মানুষ। তিনি বাচ্চাদের খুবই ভালোবাসেন এবং শারীরিক ভাবে অক্ষম ও বিকলাঙ্গ বাচ্চাদের জন্য তিনি ব্যাপক উন্নয়নমূলক কাজ করে যাচ্ছেন। তিনি ডব্লিউডব্লিউই থেকে আয় হওয়া ৪০% অর্থ বিভিন্ন চ্যারিটি, বৃদ্ধাশ্রম, প্রতিবন্ধী শিশুদের দিয়ে থাকেন।  তথ্যসূত্র  বহিঃসংযোগ  বিষয়শ্রেণী:মার্কিন পুরুষ পেশাদার কুস্তিগির বিষয়শ্রেণী:জীবিত ব্যক্তি বিষয়শ্রেণী:১৯৬৯-এ জন্ম বিষয়শ্রেণী:দ্য কর্পোরেট মিনিস্ট্রির সদস্য বিষয়শ্রেণী:ডাব্লিউডাব্লিউএফ ইউরোপিয়ান চ্যাম্পিয়ন বিষয়শ্রেণী:ডাব্লিউডাব্লিউইর কর্মকর্তা বিষয়শ্রেণী:ডাব্লিউডাব্লিউএফ/ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন বিষয়শ্রেণী:ডাব্লিউডাব্লিউএফ/ডাব্লিউডাব্লিউই ইন্টারকন্টিনেন্টাল চ্যাম্পিয়ন বিষয়শ্রেণী:ডাব্লিউডাব্লিউই হল অব ফেমে প্রবেশকারী বিষয়শ্রেণী:২০শ শতাব্দীর পেশাদার কুস্তিগির বিষয়শ্রেণী:২১শ শতাব্দীর পেশাদার কুস্তিগির বিষয়শ্রেণী:মার্কিন বডিবিল্ডার বিষয়শ্রেণী:মার্কিন টেলিভিশন অভিনেতা বিষয়শ্রেণী:ফরাসি বংশোদ্ভূত মার্কিন ব্যক্তি বিষয়শ্রেণী:কিং অব দ্য রিং প্রতিযোগিতার বিজয়ী বিষয়শ্রেণী:রয়্যাল রাম্বল বিজয়ী বিষয়শ্রেণী:ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন বিষয়শ্রেণী:ডাব্লিউডাব্লিউই ওয়ার্ল্ড ট্যাগ টিম চ্যাম্পিয়ন বিষয়শ্রেণী:ডাব্লিউডাব্লিউইর গ্র্যান্ড স্ল্যাম চ্যাম্পিয়ন বিষয়শ্রেণী:২১শ শতাব্দীর মার্কিন পেশাদার কুস্তিগির
থাম্ব| যৌথ সমন্বিত কর্ম পরিকল্পনা থেকে মার্কিন যুক্তরাষ্ট্র প্রত্যাহারের পর ইরানে দুই বিক্ষোভকারী মার্কিন বিরোধী সমাবেশে একটি মার্কিন পতাকা ছিঁড়েছে ইরানে আমেরিকা বিরোধী মনোভাব নতুন কিছু নয়। "আমেরিকার মৃত্যু" স্লোগানটি ইরানে ১৯৭৯ সালের ইসলামী বিপ্লবের পর থেকে অন্যান্য শব্দগুচ্ছের সাথে আমেরিকা বিরোধী হিসাবে উপস্থাপন করা হয়।Robert Tait, 'America wants Iran to be dependent on it and Iranians don't want that' , 2 February 2006, The Guardian. ১৯৫৩ সালের একটি অভ্যুত্থান যা সিআইএ জড়িত ছিল একটি অভিযোগ হিসাবে উল্লেখ করা হয়।Tamim Ansary (2009) Destiny Disrupted: A History of the World Through Islamic Eyes: 334 তেহরানের রাস্তায় রাষ্ট্র-সহায়ক করা ম্যুরালগুলিকে মার্কিন বিরোধী হিসাবে চিহ্নিত করা হয়েছে। এটি প্রস্তাব করা হয়েছে যে আয়াতুল্লাহ খোমেনির অধীনে মার্কিন-বিদ্বেষটি দেশীয় সমর্থক এবং বিরোধীদের মধ্যে পার্থক্য করার একটি উপায়ের চেয়ে সামান্য বেশি ছিল এবং এমনকি "মহা শয়তান" শব্দগুচ্ছ যা পূর্বে আমেরিকা বিরোধীতার সাথে যুক্ত ছিল, এখন তা মার্কিন যুক্তরাষ্ট্র বা যুক্তরাজ্যকে বোঝায়।  কিছু গবেষণা দেখায় যে ইরানে মার্কিন বিরোধীতা রাজনৈতিক ইসলামের সমর্থনের সাথে সম্পর্কিত। ইরানের অর্থনীতিকে পঙ্গু করার মার্কিন প্রচেষ্টাও উল্লেখযোগ্যভাবে মার্কিন বিরোধী মনোভাবকে আরও সাধারণ করে তুলেছে। তেহরানের ছাত্রদের মার্কিন নিষেধাজ্ঞা সম্পর্কে নথিভুক্ত করা হয়েছে: "তারা যত বেশি ধাক্কা দেবে, ততই এটি মার্কিন বিরোধীতা বৃদ্ধির দিকে নিয়ে যাবে।" এবং "এটি শুধু একটি দুষ্ট বৃত্ত।"   তথ্যসূত্র     বিষয়শ্রেণী:ইরানের রাজনীতি বিষয়শ্রেণী:ইরান–মার্কিন যুক্তরাষ্ট্র সম্পর্ক বিষয়শ্রেণী:দেশ অনুযায়ী মার্কিন বিরোধী মনোভাব
চর পাতা বাংলাদেশের ভোলা জেলার অন্তর্গত দৌলতখান উপজেলার একটি ইউনিয়ন।   আয়তন  চর পাতা ইউনিয়নের আয়তন ৫,৬৪১ একর।   নামকরণ  ছায়া সুনিবিড় পাখির কোলাহল মুখর, প্রকৃতির অপরূপ সৌন্দর্যমণ্ডিত চর পাতা ইউনিয়ন। মেঘনা নদীর চর এই চরপাতা। মানুষের ধারণা গাছপালা এবং লতা পাতার আচ্ছাদিত ছিল এই ভূখণ্ডে। তাই এর নামকরণ করা হয়েছে চর পাতা।   প্রশাসনিক কাঠামো  চর পাতা ইউনিয়ন দৌলতখান উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম দৌলতখান থানার আওতাধীন। এটি জাতীয় সংসদের ১১৬নং নির্বাচনী এলাকা ভোলা-২ এর অংশ। এটি ৯টি মৌজায় বিভক্ত। এ ইউনিয়নের গ্রামগুলো হল:  লেছপাতা  উত্তর লামছিপাতা  চর পাতা  লেজপাতা  লামছিপাতা  নলগোড়া  উত্তর চর লামছিপাতা  বড় চর লামছিপাতা  পূর্ব চর পাতা   জনসংখ্যার উপাত্ত  ২০১১ সালের আদমশুমারি অনুযায়ী চর পাতা ইউনিয়নের মোট জনসংখ্যা ২৬,২০২ জন। এর মধ্যে পুরুষ ১২,৯৪১ জন এবং মহিলা ১৩,২৬১ জন। মোট পরিবার ৫,৩৩৭টি।   শিক্ষা  ২০১১ সালের আদমশুমারি অনুযায়ী চর পাতা ইউনিয়নের সাক্ষরতার হার ৩৯.৮%।   আরও দেখুন   দৌলতখান উপজেলা  দৌলতখান থানা  ভোলা জেলা   তথ্যসূত্র    বহিঃসংযোগ   বিষয়শ্রেণী:দৌলতখান উপজেলার ইউনিয়ন
ঋষি সংকৃতি () বৈদিক সমাজের ১০টি বংশের মধ্যে একটি সংকৃতি গোত্রের প্রতিষ্ঠাতা ঋষি। সংকৃত্যের বংশকে শাক্ত্য, সাংকৃত্য এবং গৌরীবিতা হিসাবে দেওয়া হয়েছে। অর্থাৎ শক্তি, সংকৃতি এবং গৌরীবিতির বংশ।  সংকৃতি ঋষি বশিষ্ঠের নাতি এবং শক্তি মহর্ষির পুত্র। ঘটনাক্রমে, শক্তি মহর্ষি হলেন ঋষি পরাশরের পিতা যিনি ঋষি বেদব্যাসের পিতা।  ঋষি সংকৃতি সম্পর্কে খুব বেশি কিছু জানা যায় না কেবল তার নাম অবধূত উপনিষদে লিপিবদ্ধ করা হয়েছে, যেখানে ভগবান দত্তাত্রেয় ঋষি সংকৃতিকে অবধূতের প্রকৃতি ব্যাখ্যা করেছেন।  গোত্র, সাংকৃত্য বা সাংকৃত হতে পারে সংকৃতী থেকে।   তথ্যসূত্র   বিষয়শ্রেণী:ঋষি
ইয়েলেনা আলেক্সান্দ্রভনা অসিপভা (, , জন্ম: ২২ মে ১৯৯৩; ইয়েলেনা অসিপভা নামে পরিচিত) হলেন একজন রুশ বাঁকানো তীরন্দাজ। তিনি ২০২০ সালে টোকিওতে অনুষ্ঠিত গ্রীষ্মকালীন অলিম্পিকে আরওসি-এর প্রতিনিধিত্ব করে তীরন্দাজীর নারীদের একক এবং নারীদের দলগত প্রতিযোগিতায় রৌপ্য পদক জয়লাভ করেছেন।  ২০১৭ সালে, তিনি তাইওয়ানের তাইপেতে অনুষ্ঠিত ২০১৭ গ্রীষ্মকালীন ইউনিভার্সিয়াডে নারীদের দলগত প্রতিযোগিতায় ব্রোঞ্জ পদক জয়লাভ করেছিলেন। ২০১৯ সালে চীনের উহানে অনুষ্ঠিত সামরিক বিশ্ব গেমসে তিনি নারীদের দলগত প্রতিযোগিতায় রৌপ্য পদক জয়লাভ করেছিলেন।   তথ্যসূত্র    বহিঃসংযোগ     বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:রাশিয়ার অলিম্পিক তীরন্দাজ বিষয়শ্রেণী:রুশ নারী তীরন্দাজ বিষয়শ্রেণী:তীরন্দাজীতে ইউনিভার্সিয়াড পদক বিজয়ী বিষয়শ্রেণী:২০১৭ গ্রীষ্মকালীন ইউনিভার্সিয়াডের পদক বিজয়ী বিষয়শ্রেণী:২০২০ গ্রীষ্মকালীন অলিম্পিকের তীরন্দাজ বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:তীরন্দাজীতে অলিম্পিক পদক বিজয়ী
right|100x100px|‘বিকিনি মেয়েরা’—মোজাইকের মধ্যে বিকিনি পরিহিত ব্যায়াম বা খেলাধূলারত মেয়েদের দেখা যাচ্ছে। ইতালির সিসিলির ভিলা রোমানা দেল কাসালের, চতুর্থ শতকের প্রথমভাগের চিত্র। ...প্রাচীন রোমান নারীদের মাঝেও বিকিনি পরিহিত অবস্থায় খেলাধূলা করার প্রমাণ পাওয়া যায়, যা ছিলো অনেকটা হ্যান্ডবলের সাথে সাদৃশ্যপূর্ণ? ...চেন্নাইয়ের দৈনিক পত্রিকা দ্য হিন্দু ভারতে সর্বপ্রথম সংবাদপত্রের অনলাইন সংস্করণ চালু করে? ...ইউরোপের সর্ববৃহৎ পলিয়েস্টার উৎপাদন কারখানা ‘আদভানসা’ তুরস্কের দক্ষিণ-মধ্যাঞ্চলের শহর আদানায় অবস্থিত?  right|100x100px|আচার্য জগদীশচন্দ্র বসু বটানিক্যাল গার্ডেন ...হাওড়ার ঐতিহাসিক উদ্ভিদ উদ্যান আচার্য জগদীশচন্দ্র বসু বটানিক্যাল গার্ডেনে মোট ১৪০০টি প্রজাতির প্রায় ১৭,০০০ গাছ রয়েছে? ...বিশিষ্ট ভারতীয় সরোদবাদক আমজাদ আলি খানের সম্মানে মার্কিন যুক্তরাষ্ট্রের ম্যাসাচুসেট্‌স রাজ্য ১৯৮৪ সালের ২০ এপ্রিল তারিখটিকে আমজাদ আলি খান দিবস হিসেবে ঘোষণা করেছিলেন?